ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী কে ভি সুব্রহ্মনিয়ানের ভবিষ্যৎ জীবনের সাফল্য কামনা করেছেন
নয়াদিল্লী, ৮ অক্টোবর, ২০২১
প্রধানমন্ত্রী শ্রী নরেন্দ্র মোদী ড: কে ভি সুব্রহ্মনিয়ানের ভবিষ্যৎ জীবনের সাফল্য কামনা করেছেন। ডাঃ সুব্রহ্মনিয়ান জানিয়েছেন তাঁর তিন বছরের মেয়াদ শেষ হলে তিনি মুখ্য অর্থনৈতিক উপদেষ্টার পদ থেকে সরে দাঁড়াবেন।
এক ট্যুইট বার্তায় প্রধানমন্ত্রী বলেন, “@SubramanianKri -এর সঙ্গে কাজ করা খুবই সুন্দর বিষয়। তাঁর শিক্ষাগত প্রতিভা, মূল অর্থনৈতিক বিষয়গুলিতে অনন্য দৃষ্টিভঙ্গী এবং নীতি নির্ধারণ ও সংস্কারমূলক কাজে আগ্রহ উল্লেখযোগ্য। আমি আগামীদিনে তাঁর সাফল্য কামনা করি।”
CG/CB/NS
(
কর্মী, জন-অভিযোগএবংপেনশনমন্ত্রক
রাজ্যসভায় আরটিআই সংশোধনী বিল, ২০১৯ পাশ
লোকসভায় বিলটি ২২শে জুলাই পাশ হয়
আরটিআই আইনের ক্ষমতা খর্ব করার কোনও অভিপ্রায় নেই : ডঃ জিতেন্দ্র সিং
নয়াদিল্লি, ২৬ জুলাই, ২০১৯
লোকসভায় পাশ হওয়ার পর আরটিআই সংশোধনী বিল, ২০১৯ গতকাল  রাজ্যসভায় পাশ হয়েছে।
বিলটি রাজ্যসভায় পাশ হওয়া প্রসঙ্গে ডঃ জিতেন্দ্র সিং বলেছেন, এই আইনের ক্ষমতা খর্ব করার কোনও অভিপ্রায় সরকারের নেই। এমনকি, আইনে প্রদত্ত ক্ষমতাগুলির ক্ষেত্রে কোনও রকম হস্তক্ষেপ না করার ব্যাপারেও মন্ত্রী আশ্বাস দেন। তথ্য কমিশনারদের কাজের মেয়াদ স্থির করা প্রসঙ্গে তিনি স্পষ্ট জানান যে, তথ্য কমিশনারদের কাজের মেয়াদ প্রতি দু’বছর অন্তর পরিবর্তনের ব্যাপারে বিরোধীরা যে অভিযোগ করেছে, সেকথা বিলের সংশোধনীতে কখনও উল্লেখ করা হয়নি। তিনি জোর দিয়ে বলেন, আইন সংশোধনের ক্ষেত্রে সরকারের হাতে লাগামহীন ক্ষমতা নেই। সরকার সবপক্ষের মতামত বা পরামর্শ শোনার ব্যাপারে আগ্রহী এবং সম্পূর্ণ স্বচ্ছ দৃষ্টিভঙ্গী নিয়ে আইনের সংশোধন করা হয়ে থাকে। আরটিআই সংশোধনী বিলটি রাজ্যসভার সিলেক্ট কমিটিতে পাঠানো প্রসঙ্গে মন্ত্রী বলেন, এ ব্যাপারে সভার সদস্যদের মতামত জানানোর বিশেষ অধিকার রয়েছে। তবে, বিলটির গুরুত্ব অনুধাবনের ভিত্তিতে সিলেক্ট কমিটিতে পাঠানো হবে কিনা, তা স্থির হয়ে থাকে।
ডঃ সিং আরও জানান, সরকার সর্বদাই ‘সর্বোচ্চ সুশাসন, ন্যূনতম সরকারি হস্তক্ষেপ’ – এই নীতির ওপর গুরুত্ব দিয়েছে। এ প্রসঙ্গে তিনি স্বপ্রত্যয়ন, ইন্টারভিউ প্রথা বাতিল প্রভৃতির মতো সরকারের বিভিন্ন উদ্যোগের কথা উল্লেখ করেন। এই সমস্ত উদ্যোগের উদ্দেশ্যই হ’ল – দায়বদ্ধতা বাড়িয়ে সরকারি ব্যবস্থাকে আরও নাগরিক-কেন্দ্রিক করে তোলা। যে কোনও সময় আরটিআই দাখিল করার জন্য সরকার নাগরিকদের সুবিধার্থে মোবাইল অ্যাপ পরিষেবা চালু করেছে। বিগত পাঁচ বছরে অধিকাংশ সরকারি তথ্যই জনসমক্ষে প্রকাশ করা হয়েছে।
২
আরটিআই বিলে সংশোধন প্রসঙ্গে মন্ত্রী বলেন যে, কেন্দ্রীয় তথ্য কমিশন একটি বিধিবদ্ধ সংস্থা এবং নির্বাচন কমিশন সাংবিধানিক প্রতিষ্ঠান। সেইহেতু, ভারতের নির্বাচন কমিশন এবং কেন্দ্র ও রাজ্য স্তরীয় তথ্য কমিশনগুলির নির্দেশের ক্ষেত্রে ভিন্নতা রয়েছে। তিনি সুস্পষ্টভাবে জানান, আরটিআই বিলে সংশোধনের ক্ষেত্রে সরকারের কোনও অভিপ্রায় নেই, বরং এই সংশোধন আরটিআই-কে আরও সুবিন্যস্ত করতে এবং আইনটিকে আরও শক্তিশালী করতে সাহায্য করবে।
বিলটিকে সিলেক্ট কমিটিতে পাঠানো হয়নি। কারণ, পক্ষে ভোট পড়েছে ১১৭টি এবং বিপক্ষে ভোট পড়েছে ৭৫টি।
উল্লেখ করা যেতে পারে, তথ্যের অধিকার  বিল ২০১৯ গত ২২শে জুলাই লোকসভায় পাশ হয়। উদ্দেশ্য, মুখ্য তথ্য কমিশনার ও তথ্য কমিশনার সহ রাজ্যগুলির মুখ্য তথ্য কমিশনার ও তথ্য কমিশনারদের কার্যকালের মেয়াদ, বেতন, ভাতা ও অন্যান্য বিচার্য বিষয়ে কেন্দ্রীয় সরকার সিদ্ধান্ত গ্রহণ করবে।
CG/BD/SB
(Visitor Counter : 94
স্বাস্থ্যওপরিবারকল্যাণমন্ত্রক
ভারতের আরও একটি সাফল্যের মাইলফলক : সুস্থতার হার বেড়ে ৯০ শতাংশ
নিশ্চিতভাবে করোনায় আক্রান্তের সংখ্যা ক্রমশ কমছে, এই সংখ্যা মোট আক্রান্তের তুলনায় মাত্র ৮.৫০ শতাংশ
দেশে গত এক সপ্তাহে মৃত্যুর সংখ্যা ১ হাজারের কম
নমুনা পরীক্ষাগারের সংখ্যা ২ হাজার ছাড়িয়েছে
নয়াদিল্লি, ২৫ অক্টোবর, ২০২০
ভারত করোনার বিরুদ্ধে লড়াইয়ে আরও একটি সাফল্যের মাইলফলক অর্জন করেছে। আজ জাতীয় স্তরে সুস্থতার হার বেড়ে হয়েছে ৯০ শতাংশ। গত ২৪ ঘন্টায় ৬২,০৭৭ জন আরোগ্য লাভ করেছেন এবং আক্রান্ত হয়েছেন ৫০,১২৯ জন।
এই সাফল্য সুস্পষ্টভাবে কারোনায় আক্রান্তের সংখ্যা লাগাতার হ্রাস পাওয়ার দরুণ সম্ভব হয়েছে। এমনকি, পরপর তিনদিন সুস্পষ্টভাবে করোনায় আক্রান্তের সংখ্যা ৭ লক্ষের নিচে রয়েছে। বর্তমানে দেশে মোট আক্রান্তের তুলনায় সুস্পষ্টভাবে করোনায় আক্রান্তের হার কেবল ৮.৫০ শতাংশ। আক্রান্তের সংখ্যা ৬ লক্ষ ৬৮ হাজার ১৫৪।
দেশে করোনায় সুস্থতার সংখ্যাও ক্রমশ ঊর্ধ্বমুখী। এখনও পর্যন্ত আরোগ্য লাভ করেছেন ৭০ লক্ষ ৭৮ হাজার ১২৩ জন। সুস্থতার সংখ্যা লাগাতার বৃদ্ধি পাওয়ার ফলে আক্রান্তের সংখ্যার সঙ্গে ফারাক ক্রমশ বাড়ছে। বর্তমানে এই ফারাক বেড়ে হয়েছে ৬৪ লক্ষ ৯ হাজার ৯৬৯।
দেশে গত এক সপ্তাহে করোনায় মৃত্যুর সংখ্যা ধারাবাহিকভাবে ১ হাজারের নিচে রয়েছে। গত ২ অক্টোবর করোনায় মৃতের সংখ্যা ১,১০০-র নিচে নেমেছিল।
সদ্য আরোগ্য লাভকারীদের ৭৫ শতাংশই ১০টি রাজ্য / কেন্দ্রশাসিত অঞ্চল থেকে। এগুলি হল – মহারাষ্ট্র, কর্ণাটক, কেরল, তামিলনাড়ু, পশ্চিমবঙ্গ, দিল্লি, অন্ধ্রপ্রদেশ, অসম, উত্তরপ্রদেশ ও ছত্তিশগড়। মহারাষ্ট্র থেকে একদিনেই সর্বাধিক ১০ হাজারের বেশি করোনা রোগী আরোগ্য লাভ করেছেন।
দেশে গত ২৪ ঘন্টায় ৫০,১২৯ জন নতুন করে করোনায় আক্রান্ত হয়েছেন। এঁদের মধ্যে ৭৯ শতাংশই ১০টি রাজ্য / কেন্দ্রশাসিত অঞ্চল থেকে। কেরল থেকে অধিক সংখ্যায় করোনায় আক্রান্তের হার অব্যাহত রয়েছে। এই রাজ্যটি থেকে গত ২৪ ঘন্টায় ৮ হাজার জনেরও বেশি নতুন করে আক্রান্ত হয়েছেন। মহারাষ্ট্র থেকে আক্রান্ত হয়েছেন ৬ হাজারের কিছু বেশি।
দেশে গত ২৪ ঘন্টায় ৫৭৮ জনের করোনাজনিত কারণে মৃত্যুর খবর পাওয়া গেছে। এর মধ্যে প্রায় ৮০ শতাংশই মারা গেছেন ১০টি রাজ্য / কেন্দ্রশাসিত অঞ্চল থেকে। মহারাষ্ট্র থেকেই সর্বাধিক ১৩৭ জনের মৃত্যুর খবর মিলেছে।
ভারতের নমুনা পরীক্ষাগার নেটওয়ার্কে আরও একটি সাফল্য অর্জিত হয়েছে। মোট নমুনা পরীক্ষাগারের সংখ্যা ২ হাজার ছাড়িয়েছে। পুণেতে একটি নমুনা পরীক্ষাগার নিয়ে যে যাত্রা শুরু হয়েছিল, আজ সেই সংখ্যা পৌঁছেছে ২,০০৩-এ। এই নমুনা পরীক্ষাগারগুলির মধ্যে ১,১২৬টি সরকারি এবং ৮৭৭টি বেসরকারি।
CG/BD/DM
(
প্রধানমন্ত্রীরদপ্তর
আশা ও অঙ্গনওয়াড়ি কর্মীদের ভাতা বৃদ্ধির ঘোষণা প্রধানমন্ত্রীর
নয়াদিল্লি, ১১ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আজ আশা এবং অঙ্গনওয়াড়ি কর্মীদের ভাতা বৃদ্ধির উল্লেখযোগ্য ঘোষণা করেছেন। আগামী মাস থেকে এই নতুন ভাতা কার্যকর হবে। শ্রী মোদী আজ নতুন দিল্লি থেকে ভিডিও কনফারেন্সিং-এর মাধ্যমে দেশ জুড়ে লক্ষাধিক আশা, অঙ্গনওয়াড়ি ও স্বাস্থ্য কর্মীর সঙ্গে কথা বলেন।
প্রধানমন্ত্রী আশা কর্মীদের কেন্দ্রীয় সরকারের দেয় এই ভাতার পরিমাণ প্রায় দ্বিগুণ করার কথা ঘোষণা করেছেন। একই সঙ্গে, আশা কর্মী ও তাঁদের সহযোগীরা প্রধানমন্ত্রী জীবন জ্যোতি বিমা যোজনা এবং প্রধানমন্ত্রী সুরক্ষা বিমা যোজনার আওতায় বিনামূল্যে বিমার সুবিধা পাবেন।
প্রধানমন্ত্রী আজ অঙ্গনওয়াড়ি কর্মীদের সাম্মানিক অর্থের পরিমাণও অনেকটা বাড়িয়ে দেওয়ার কথা ঘোষণা করেছেন। এই পর্যন্ত যাঁরা ৩ হাজার টাকা করে পেতেন, এখন থেকে তাঁরা ৪ হাজার টাকা করে পাবেন। একইভাবে, যাঁরা ২ হাজার ২০০ টাকা পেতেন, এখন থেকে তাঁরা ৩,৫০০ টাকা করে পাবেন। অঙ্গনওয়াড়ি সহায়কদের ভাতার পরিমাণও ১ হাজার ৫০০ টাকা থেকে বাড়িয়ে ২ হাজার ২৫০ টাকা করা হচ্ছে। যেসব অঙ্গনওয়াড়ি কর্মী ও তাঁদের সহায়করা কমন অ্যাপ্লিকেশন সফটওয়্যার ব্যবহার করছেন, তাঁরা অতিরিক্ত ভাতা পাবেন বলে প্রধানমন্ত্রী ঘোষণা করেছেন। তাঁদের কাজের মানের ওপর ভিত্তি করে এই ভাতার পরিমাণ ২৫০ টাকা থেকে ৫০০ টাকা পর্যন্ত হবে।
প্রধানমন্ত্রী আজ সারা দেশের তিন ‘এ’-র দলগুলির সঙ্গে কথা বলেন। এরা হলেন – আশা কর্মী, অঙ্গনওয়াড়ি কর্মী এবং এএনএম । তিনি তাঁদের একসঙ্গে কাজ করা, উদ্ভাবনী পদ্ধতি ও প্রযুক্তি ব্যবহার এবং স্বাস্থ্য ও পুষ্টির ক্ষেত্রে পরিষেবা প্রদানের মাধ্যমে পোষণ অভিযানের লক্ষ্য পূরণের মাধ্যমে দেশে অপুষ্টি কমানোর জন্য তাঁদের প্রয়াসের প্রশংসা করেন।
CG/SC/SB…
(Visitor Counter : 311
নির্বাচনকমিশন
সাধারণ নির্বাচনের প্রথম দফায় ভোট নাগাল্যান্ডে
নাগাল্যান্ড লোকসভা আসনে ভোটপ্রার্থী ৪
সুষ্ঠুভাবে ভোটপর্ব শেষ করার জন্য ২ হাজার ২২৭টি ভোট গ্রহণ কেন্দ্র থাকছে
নয়াদিল্লি, ০৮ এপ্রিল, ২০১৯
আসন্ন সাধারণ লোকসভা নির্বাচনের প্রথম দফায় নাগাল্যান্ডের একমাত্র সংসদীয় আসনে আগামী ১১ই এপ্রিল ভোট নেওয়া হবে। নাগাল্যান্ড আসনে মোট ভোটদাতার সংখ্যা ১২ লক্ষ ৬ হাজার ২৮৭ জন। এর মধ্যে পুরুষ ভোটদাতার সংখ্যা ৬ লক্ষ ৭ হাজার ৮৫৯ এবং মহিলা ভোটদাতা রয়েছেন ৫ লক্ষ ৯৮ হাজার ৪২৮ জন। ১৮ থেকে ১৯ বছর বয়সী নতুন ভোটদাতার সংখ্যা ২১ হাজার ১৮০।
নাগাল্যান্ড সংসদীয় নির্বাচনী কেন্দ্রে মোট ৪ জন প্রার্থী প্রতিদ্বন্দ্বিতার আসরে রয়েছেন। সুষ্ঠুভাবে ভোটপর্ব শেষ করার জন্য রাজ্যে ২ হাজার ২২৭টি ভোট গ্রহণ কেন্দ্র খোলা হচ্ছে। রাজ্যে ৯৮.৩৬ শতাংশ ভোটদাতার কাছে সচিত্র ভোটার পরিচয়পত্র  রয়েছে।
নাগাল্যান্ডে নির্বাচনের জন্য গত ১৮ই মার্চ বিজ্ঞপ্তি জারি করা হয়। মনোনয়নপত্র দাখিলের শেষ দিন ছিল ২৫শে মার্চ। ২৬শে মার্চ মনোনয়ন পত্রগুলি খতিয়ে দেখা হয়। জমা পড়া মনোনয়ন প্রত্যাহারের শেষ দিন ছিল ২৮শে মার্চ। ভোট গণনা আগামী ২৩শে মে।
CG/BD/SB
(Visitor Counter : 60
নীতিআয়োগ
স্বাস্থ্য ক্ষেত্রের উদ্ভাবন সম্বলিত নীতি আয়োগের অটল ইনোভেশন মিশন ডিজি-বুক প্রকাশ
নয়াদিল্লি, ২১ অক্টোবর, ২০২১
নীতি আয়োগের অটল ইনোভেশন মিশন ‘ইনোভেশন ফর ইউ’ শীর্ষক একটি ডিজি-বুক প্রকাশ করেছে। এই বইয়ের অটল ইনোভেশন মিশনের বিভিন্ন ক্ষেত্রে নতুন উদ্যোগ বা স্টার্ট আপ – এর সাফল্যের বিবরণ দেওয়া রয়েছে। এই স্টার্টআপ সংস্থাগুলি স্থিতিশীল ভবিষ্যতের জন্য নানা ধরনের পণ্য, পরিষেবা ও সমস্যার সমাধান নিয়ে কাজ করছে। প্রথম সংস্করণটি স্বাস্থ্য ক্ষেত্রে বিভিন্ন উদ্ভাবনের তথ্য তুলে ধরেছে।
দেশ স্বাধীনতার ৭৫তম বর্ষ উদযাপন উপলক্ষে আজাদি কা অমৃত মহোৎসব পালন করছে। অটল ইনোভেশন মিশনের ‘ইনোভেশন ফর ইউ’ ডিজি-বুকে মহামারী পরবর্তী সময়ে বিভিন্ন সুযোগ সম্পর্কে লেখা আছে। ৪৫টি স্বাস্থ্য প্রযুক্তি সংক্রান্ত স্টার্টআপ সংস্থার উদ্ভাবনের তথ্য এই বইটিতে স্থান পেয়েছে। রক্তাল্পতা, ম্যালেরিয়া, দাঁতের সমস্যা, মানসিক স্বাস্থ্য, সদ্যজাত এবং শিশুদের যত্ন সহ বিভিন্ন ক্ষেত্রে কৃত্রিম মেধা, তথ্য যোগাযোগ প্রযুক্তির ব্যবহারের মধ্যমে নানা সমস্যা সমাধানের কথা এই বইতে উল্লেখ রয়েছে। নীতি আয়োগের ভাইস চেয়ারম্যান ডঃ রাজীব কুমার আয়োগের স্বাস্থ্য বিষয়ক সদস্য ডাঃ ভি কে পাল, মুখ্য কার্যনির্বাহী আধিকারিক শ্রী অমিতাভ কান্ত, অতিরিক্ত স্বাস্থ্য সচিব শ্রী রাকেশ সারওয়াল এবং নীতি আয়োগের অটল ইনোভেশন মিশনের নির্দেশক ডঃ চিন্তন বৈষ্ণবের উপস্থিতিতে বইটি প্রকাশ করেন।
CG/CB/SB
(Visitor Counter : 142
কৃষিমন্ত্রক
প্রধানমন্ত্রী কিষান মান ধন যোজনার জন্য নাম নথিভুক্তি শুরু ; কেন্দ্রীয় কৃষি মন্ত্রী এই পেনশন প্রকল্পের সুবিধা গ্রহণে নাম নথিভুক্ত করার জন্য কৃষকদের আহ্বান জানালেন
নয়াদিল্লি, ০৯ অগাস্ট, ২০১৯
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ নতুন দিল্লিতে কৃষি ভবনে এক সাংবাদিক সম্মেলনে জানান, প্রধানমন্ত্রী কিষান মান ধন যোজনায় নাম নথিভুক্তিকরণ কর্মসূচি আজ থেকে শুরু হল। বৃদ্ধ বয়সে সুবিধা গ্রহণের জন্য এই পেনশন প্রকল্পে যুক্ত হতে তিনি দেশের সমস্ত কৃষকের কাছে আহ্বান জানান। প্রকল্পের উদ্দেশ্য হল, দেশে ক্ষুদ্র ও প্রান্তিক চাষিদের জীবনযাত্রায় মানোন্নয়ন ঘটানো। প্রকল্পের নীতি-নির্দেশিকা ইতিমধ্যেই রাজ্যগুলিকে জানানো হয়েছে। কেন্দ্রীয় কৃষি সচিব শ্রী সঞ্জয় আগরওয়াল প্রকল্পের দ্রুত রূপায়ণ তথা প্রকল্প সম্পর্কিত তথ্যের ব্যাপক প্রচারের জন্য রাজ্যগুলির সঙ্গে ভিডিও কনফারেন্সে আলোচনা করেছেন।
এই পেনশন প্রকল্প সম্পর্কে শ্রী তোমর জানান, দেশের ১৮-৪০ বছর বয়সী যেকোন কৃষক স্বেচ্ছায় এতে যুক্ত হতে পারেন। ৬০ বছর বয়স থেকে প্রকল্পের সঙ্গে যুক্ত কৃষকরা মাসিক তিন হাজার টাকা পেনশন পাবেন। প্রকল্পের মাসিক প্রিমিয়াম হিসেবে বয়সের ভিত্তিতে ৫৫ টাকা থেকে ২০০ টাকা পর্যন্ত জমা করা যেতে পারে। কেন্দ্রীয় সরকার সংশ্লিষ্ট কৃষকের নামে পেনশন তহবিল খাতে মাসিক সমহারে প্রিমিয়াম যোগান দেবে। ৬০ বছর বয়স পূর্ণ হওয়ার আগেই যদি কোন কৃষকের প্রয়াণ হলে, সেক্ষেত্রে তাঁর স্ত্রী পারিবারিক পেনশন হিসেবে মোট পেনশনের ৫০ শতাংশ পাবেন। অবশ্য সংশ্লিষ্ট কৃষক ও তাঁর স্ত্রী উভয়েই প্রয়াত হলে তাঁদের সঞ্চিত অর্থ পেনশন তহবিলে ফেরত চলে যাবে।
তিনি আরও জানান, এই প্রকল্পে নিখরচায় নাম নথিভুক্ত করা যাবে। অভিন্ন পরিষেবা কেন্দ্রগুলিতে নাম নথিভুক্ত করা বাবদ যে ৩০ টাকা খরচ হবে, তা কেন্দ্রীয় সরকার মেটাবে। প্রধানমন্ত্রী কিষাণ সম্মাননিধি যোজনার আওতায় এবছর ১০ কোটি কৃষকের কাছে সুফল পৌঁছে দেওয়ার লক্ষ্যমাত্রা গ্রহণ করা হয়েছে। যোজনার আওতায় এখনও পর্যন্ত ৫ কোটি ৮৮ লক্ষ ৭৭ হাজার ১৯৪ জন কৃষক প্রথম কিস্তির এবং ৩ কোটি ৪০ লক্ষ ৯৩ হাজার ৮৩৭ জন কৃষক দ্বিতীয় কিস্তির টাকা পেয়েছেন।
SSS/BD/NS
(Visitor Counter : 1215
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র ও মাঝারি শিল্প সংস্হাগুলির প্রাপ্য বকেয়া দেরিতে মেটানোর সমস্যা সমাধানে সরকার কার্যকর পদক্ষেপ গ্রহণ করবে: শ্রী গড়করি
নয়াদিল্লি, ০৬ সেপ্টেম্বর, ২০১৯
ক্ষুদ্র ও মাঝারি শিল্প সংস্হাগুলির প্রাপ্য বকেয়া না মেটানো বা দেরিতে মেটানোর সমস্যা সমাধানে দৃঢ় ও কার্যকর পদক্ষেপ গ্রহণ করা হবে বলে জানালেন কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি। এই শিল্প ক্ষেত্রের সঙ্গে যুক্ত দীর্ঘমেয়াদী সমস্যাগুলির সমাধানে সরকারের অঙ্গিকারের কথা পুনরায় ব্যক্ত করে শ্রী গড়করি বলেন, এ ধরণের শিল্প সংস্হাগুলিকে প্রয়োজনীয় সহায়তা দেওয়া হবে, যাতে তারা জিডিপি ও কর্মসংস্হা সৃষ্টির ক্ষেত্রে অবদান রেখে নিজেদের পূর্ণ সম্ভাবনাকে বাস্তবায়িত করতে পারে। ক্ষুদ্র ও মাঝারি শিল্প সংস্হাগুলির প্রাপ্য বকেয়া দেরিতে মেটানো ও এ ধরণের পরিস্হিতি মোকাবিলা নিয়ে আলাপ-আলোচনা করতে তাঁর মন্ত্রক আয়োজিত এক কর্মশিবিরে শ্রী গড়করি ভাষণ দিচ্ছিলেন। তিনি জানান, ক্ষুদ্র ও মাঝারি শিল্পক্ষেত্রের জন্য অর্থ মন্ত্রক সম্প্রতি বেশকিছু উদ্যোগ গ্রহণ করেছে। এ ধরণের উদ্যোগের ফলে এই শিল্প ক্ষেত্রে আরও শক্তিশালী হবে বলে মনে করা হচ্ছে।
শ্রী গড়করি আশ্বাস দিয়ে বলেন, ইউকে সিনহা কমিটির সুপারিশগুলি শীঘ্রই রূপায়ণ করা হবে।
শ্রী গড়করি সংশ্লিষ্ট সব পক্ষকে সমাধান পোর্টাল ব্যবহারে পরামর্শ দেন, যাতে ইচ্ছাকৃত ঋণ খেলাপীদের বিরুদ্ধে পর্যাপ্ত তথ্য সংগ্রহ করা যায়। ক্ষুদ্র ও মাঝারি শিল্পজাত সামগ্রীগুলির বিপণনে “ভারত ক্রাফ্ট” নামে একটি পোর্টাল শীঘ্রই চালু করা হবে বলেও তিনি জানান।
কর্মশিবিরে মন্ত্রকের সচিব শ্রী অরুণ কুমার পান্ডা জানান, সংশ্লিষ্ট সব পক্ষের মতামত ও ঋণ সংযুক্ত মূলধন ভর্তুকি  ওয়েব পোর্টালে পুনর্সূচনা করেন।
SSS/BD/NS
(Visitor Counter : 56
ভারতের প্রতিযোগিতা কমিশন
সিসিআই ইলেক্ট্রোস্টিল কাস্টিং লিমিটেড  – এর সঙ্গে শ্রীকলাহস্তি পাইপস্ লিমিটেড  – এর সংযুক্তিকরণের প্রস্তাব অনুমোদন করেছে
নয়াদিল্লি, ০১ ডিসেম্বর, ২০২০
ভারতের প্রতিযোগিতা কমিশন  প্রতিযোগিতা আইন, ২০০২ – এর ৩১  ধারা অনুযায়ী ইলেক্ট্রোস্টিল কাস্টিং লিমিটেড  – এর সঙ্গে শ্রীকলাহস্তি পাইপস্ লিমিটেড  – এর সংযুক্তিকরণের প্রস্তাব অনুমোদন করেছে।
ইসিএল ভারতের একটি বেসরকারি স্বীকৃতিসম্পন্ন তালিকাভুক্ত সংস্থা এবং ইলেক্ট্রোস্টিল গ্রুপ অফ কোম্পানিজ – এর মূল মালিকানা ইলেক্ট্রোস্টিল কাস্টিং লিমিটেডের অধীনে রয়েছে। সংস্থাটি প্রাথমিকভাবে লোহার পাইপ, কাস্ট আয়রন পাইপ এবং আয়রন ফিটিং উৎপাদন ও সরবরাহ ব্যবসার সঙ্গে যুক্ত।
শ্রীকলাহস্তি পাইপস্ লিমিটেড বা এসপিএল ভারতে নথিভুক্ত একটি বেসরকারি স্বীকৃত সংস্থা। এই সংস্থা ইলেক্ট্রোস্টিল গ্রুপের একটি অংশ। তবে, সংস্থাটি লোহার পাইপ উৎপাদন ও সরবরাহ ব্যবসার সঙ্গে যুক্ত। ইলেক্ট্রোস্টিল কাস্টিং লিমিটেডের সঙ্গে শ্রীকলাহস্তি পাইপস্ লিমিটেডের সংযুক্তিকরণ ঘটলে এসপিএল সংস্থাটির আর অস্তিত্বই থাকবে না এবং সমগ্র সংস্থাটি ইলেক্ট্রোস্টিল কাস্টিং লিমিটেড নামে পরিচালিত হবে।
সংযুক্তিকরণের এই প্রস্তাব সম্পর্কিত সিসিআই – এর নির্দেশ শীঘ্রই জারি হবে।
প্রধানমন্ত্রীরদপ্তর
প্রাক্তন প্রধানমন্ত্রী অটল বিহারী বাজপেয়ীর স্মরণে প্রধানমন্ত্রী
নয়াদিল্লি, ২০ আগস্ট, ২০১৮
প্রাক্তন প্রধানমন্ত্রী অটল বিহারী বাজপেয়ীর স্মরণে একটি প্রার্থনা সভায় তাঁর প্রতি শ্রদ্ধা জানালেন প্রধানমন্ত্রী শ্রী নরেন্দ্র মোদী। ঐ স্মরণ সভায় তিনি বলেন, জীবন আমাদের হাতে না থাকলেও আমরা কিন্তু আমাদের জীবন কিরকম হবে তা অনুধাবন করতে পারি। প্রধানমন্ত্রীর অভিমত, অটলজী তাঁর জীবন দিয়ে দেখিয়ে গিয়েছেন জীবন কিরকম হওয়া উচিৎ এবং জীবনের লক্ষ্য কি হওয়া উচিৎ। তিনি বলেন, সাধারণ মানুষের জন্য প্রত্যেকটি মূহুর্ত অতিবাহিত করেছিলেন অটলজী। যৌবন থেকে যতদিন তাঁর দেহে সামর্থ্য ছিল, ততদিনই তিনি দেশের জন্য বেঁচেছিলেন। শ্রী মোদী আরও বলেন, দেশবাসীর জন্যই অটলজী বেঁচেছিলেন। বেঁচেছিলেন তাঁর নীতিবোধের সমর্থনে এবং সাধারণ মানুষের আশা-আকাঙ্খা পূরণ করার জন্য।
প্রধানমন্ত্রী উল্লেখ করেন বাজপেয়ীজী এমন একটা সময় তাঁর রাজনৈতিক জীবনের অধিকাংশ সময় কাটিয়েছিলেন যখন কার্যত প্রবল রাজনৈতিক ভাবাদর্শের কোনও বিকল্প ছিল না। তিনি আরও বলেন, একাকীকত্বর মুখেও তিনি তাঁর আদর্শে ছিলেন স্থিতধী। তিনি বহু দিন বিরোধী দলের নেতা হিসাবেও ছিলেন। তবুও তাঁর আদর্শ কেউ ছুঁতে পারিননি। শ্রী মোদীর অভিমত, বাজপেয়ীজী সংসদীয় রীতিকে সম্মান করতেন এবং যখন তিনি সুযোগ পেলেন তখন তিনি তাঁর দর্শন রূপায়ণ করেন মানুষের হিতার্থে।
প্রধানমন্ত্রী বলেন, প্রত্যেক মুহূর্তেই তাঁর মধ্যে অটলত্ব অনুধাবন করা যেত। ১৯৯৮ সালের ১১ মে অটলজী বিশ্বকে অবাক করে দিয়ে পারমাণবিক পরীক্ষা করালেন। অটলজী এই সফল পরীক্ষণের কৃতিত্ব দিলেন দেশের বৈজ্ঞানিকদের। এর প্রেক্ষিতে বিশ্ব জুড়ে তীব্র প্রতিক্রিয়া হলেও অটলজী কোনও রকম চাপের মুখে নতি স্বীকার করেননি, বরং বিশ্বকে দেখিয়েছেন ভারত ‘অটল’।
প্রধানমন্ত্রী বলেন, বাজপেয়ীজীর নেতৃত্বে কোনও তিক্ততা ছাড়াই তিনটি নতুন রাজ্যের সূচনা হয়। কি করে সবাইকে সিদ্ধান্ত গ্রহণ প্রক্রিয়ায় শরিক করা যায় বাজপেয়ীজী তা দেখিয়েছিলেন বলে প্রধানমন্ত্রী উল্লেখ করেন।
শ্রী মোদী সেই ঘটনাটির কথাও স্মরণ করেন, যখন কেন্দ্রে সরকার গঠনের ১৩ দিনের মাথায় সমর্থনের অভাবে ভেঙে যায়। প্রধানমন্ত্রীর ভাষায়, অটলজী তখনও আশা ছাড়েননি, বরং মানুষের সেবায় নিজেকে সমর্পণ করেছিলেন। জোট রাজনীতি যখন এল তখন অটলজী পথ দেখিয়েছিলেন।
শ্রী মোদী বলেন, কাশ্মীর প্রসঙ্গে বিশ্বব্যাপী ব্যাখ্যার পরিবর্তন ঘটিয়েছিলেন অটলজী। অটলজী সন্ত্রাসবাদ বিষয়টিকে জোরালো ভাষায় তুলে ধরেছিলেন এবং বিষয়টিকে রাজনৈতিক ভাবনাচিন্তার কেন্দ্রস্থলে এনে দিয়েছিলেন।
পরিশেষে, প্রধানমন্ত্রীর অভিমত, অটলজী অনুপ্রেরণার উৎস হিসাবে সকলের হৃদয়ে বিরাজ করছেন। প্রায় এক দশকের বেশি তিনি রাজনীতির বাইরে ছিলেন তবুও তাঁর মৃত্যুতে এতটাই আবেগ প্রত্যক্ষ করা গিয়েছে। এটি তাঁর মহত্বকেই তুলে ধরে। তিনি এ প্রসঙ্গে ভারতীয় কুস্তিগীর বজরং পুনিয়ার ভুয়সী প্রশংসা করে বলেন, অটলজীর সঙ্গে সাক্ষাৎ না হওয়া সত্ত্বেও এশিয়ান গেম্স-এ প্রাপ্ত সোনার পদকটি শ্রী পুনিয়া অটলজীকে উৎসর্গ করেছেন।
CG/SSS/SB……
(Visitor Counter : 107
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ ‘যুক্তি’ ওয়েবপোর্টালের সূচনা করেছেন
নয়াদিল্লি, ১২ এপ্রিল, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ আজ নতুন দিল্লিতে মন্ত্রকের বিভিন্ন প্রয়াস ও উদ্যোগের ওপর নজর রাখতে এক অভিনব পোর্টাল ও ড্যাশবোর্ড ‘যুক্তি’র সূচনা করেছেন। সামগ্রিকভাবে সুসংবদ্ধ উপায়ে কোভিড-১৯ সংক্রান্ত চ্যালেঞ্জগুলির বিভিন্ন দিক ও আঙ্গিক এই পোর্টালে একত্রিত করা হচ্ছে।
ঐ পোর্টালের সূচনা উপলক্ষে শ্রী ‘নিশাঙ্ক’ বলেন, কোভিড-১৯ ভীতির প্রেক্ষিতে আমাদের প্রাথমিক উদ্দেশ্য হ’ল শিক্ষা ব্যবস্থার সঙ্গে যুক্ত সংশ্লিষ্ট সকলকে শারীরিক ও মানসিক দিক দিয়ে সুস্থ রাখা। সেই সঙ্গে, উচ্চ গুণমানসম্পন্ন শিক্ষার বাতাবরণও বজায় রাখা। জটিল এই সময়ে শিক্ষা ক্ষেত্রের সঙ্গে যুক্ত উদ্দেশ্য অর্জনের লক্ষ্যে এই পোর্টাল চালু করা হয়েছে।
তিনি আরও জানান, এই পোর্টালে শিক্ষা প্রতিষ্ঠান, বিশেষ করে গবেষণা প্রতিষ্ঠানগুলির কোভিড-১৯ সংক্রান্ত উদ্যোগ ও প্গবেষণামূলক কাজকর্ম এই পোর্টালের মধ্যে তুলে ধরা হবে । অন্যান্য শিক্ষা প্রতিষ্ঠানও কোভিড-১৯ মোকাবিলায় যে কৌশল গ্রহণ করেছে, তাও এই পোর্টালে তুলে ধরা যাবে বলে তিনি জানান। শ্রী ‘নিশাঙ্ক’ আশা প্রকাশ করেন, এই পোর্টাল আগামী ছয় মাসে মন্ত্রককে আরও ভালো পরিকল্পনা ও কার্যকর নজরদারির ব্যাপারে তথ্য যোগাতে সাহায্য করবে। মন্ত্রকের এই ওয়েবপোর্টালটি সংশ্লিষ্ট পক্ষের কাছে গবেষণাধর্মী কাজকর্মগুলি প্রকাশে বড় ভূমিকা নেবে বলে মন্ত্রী আশা প্রকাশ করেন।
(CG/BD/SB
তথ্যওসম্প্রচারমন্ত্রক
৫১- তম আন্তর্জাতিক চলচ্চিত্র উৎসবের জন্য বিশিষ্ট চলচ্চিত্র নির্মাতাদের নিয়ে জুরি ঘোষণা
নতুন দিল্লি, ০৪ জানুয়ারি, ২০২১
ভারতে অনুষ্ঠিত ৫১তম আন্তর্জাতিক চলচ্চিত্র উৎসবের জন্য বিশ্বের বিশিষ্ট চলচ্চিত্র নির্মাতাদের নিয়ে আন্তর্জাতিক জুরি ঘোষণা করা হয়েছে। জুরি বোর্ডের চেয়ারম্যান হয়েছেন আর্জেন্টিনার পাবলো সিজারিস। বোর্ডের অন্যান্য সদস্যরা হলেন শ্রীলংকার প্রসন্ন ভিথানেজ, অস্ট্রিয়ার আবু বকর সাকি, বাংলাদেশের রুবাইয়াত হোসেন এবং ভারতের প্রিয়দর্শন।
পাবলো সিজারিস একজন আর্জেন্টিনার চলচ্চিত্র নির্মাতা। তাঁর নির্মিত ইকুইনক্স, দ্য গড অফ দা রোজেস, দ্য গড অফ দি পারফিউমস উল্লেখযোগ্য ছবি।
প্রসন্ন ভিথানেজ হলেন একজন শ্রীলংকার চলচ্চিত্র নির্মাতা। সে দেশে তৃতীয় প্রজন্মের চলচ্চিত্র নির্মাণের ক্ষেত্রে তার ভূমিকা উল্লেখযোগ্য। তিনি আটটি পূর্ণদৈর্ঘ্যের ছবি নির্মাণ করেছেন। এর মধ্যে রয়েছে ডেথ অন এ ফুল মুন ডে, অগাষ্ট সান, ফ্লাওয়ার্স অফ দা স্কাই প্রভৃতি।
আবু বকর সাকি একজন ইজিপসিয়ান- অস্ট্রিয়ান লেখক ও চলচ্চিত্র নির্মাতা। তাঁর নির্মিত প্রথম পূর্ণদৈর্ঘ্যের ছবি ইয়োমেদদাইন ২০১৮ সালে কান চলচ্চিত্র উৎসবে বিবেচিত হয়েছিল।
রুবাইয়াত হোসেন একজন বাংলাদেশের মহিলা চলচ্চিত্র পরিচালক লেখক এবং প্রযোজক। তাঁর তৈরি ছবি মেহেরজান বাংলাদেশের একটি বিখ্যাত চলচ্চিত্র।
প্রিয়দর্শন একজন ভারতীয় চলচ্চিত্র পরিচালক এবং প্রযোজক। বিগত তিন দশকে ভারতের বিভিন্ন ভাষায় ৯৫টি চলচ্চিত্র নির্মাণ করেছেন।
প্রধানমন্ত্রীরদপ্তর
ফ্রান্সের বিদেশ ও ইউরোপের জন্য নিযুক্ত মন্ত্রীর সঙ্গে প্রধানমন্ত্রীর সাক্ষাৎ
নয়াদিল্লি, ১৪ সেপ্টেম্বর, ২০২২
ফ্রান্সের বিদেশ ও ইউরোপের জন্য নিযুক্ত মন্ত্রী শ্রীমতী ক্যাথরিন কোলোন্না ১৩-১৫ সেপ্টেম্বর সরকারি সফরে ভারতে এসেছেন। তিনি আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। দ্বিপাক্ষিক ও পারস্পরিক স্বার্থ সংশ্লিষ্ট বিভিন্ন বিষয়ে আলোচনার পাশাপাশি শ্রীমতী কোলোন্না প্রধানমন্ত্রীকে তাঁর দেশের রাষ্ট্রপতি ম্যাঁক্রো-র তরফে বন্ধুত্ব ও সহযোগিতার বার্তা পৌঁছে দেন। প্রধানমন্ত্রী মোদী প্যারিসে ও জার্মানীতে সম্প্রতি রাষ্ট্রপতি ম্যাঁক্রো-র সঙ্গে তাঁর সাক্ষাতের কথা স্মরণ করেন এবং ফরাসী রাষ্ট্রপতিকে ভারত সফরের আমন্ত্রণ জানান।
PG/PM/NS
(
নতুনওপুনর্নবীকরণযোগ্যজ্বালানিমন্ত্রক
‘সুস্থায়ী উন্নয়নের জন্য শক্তি’ শীর্ষক ওয়েবিনারে উদ্বোধনী ভাষণ দেবেন প্রধানমন্ত্রী
নয়াদিল্লি, ০৩ মার্চ, ২০২২
পেট্রোলিয়াম ও প্রাকৃতিক গ্যাস, নতুন ও পুনর্নবীকরণযোগ্য শক্তি, কয়লা, খনি, বিদেশ, পরিবেশ, বন ও জলবায়ু পরিবর্তন মন্ত্রক আগামী ৪ঠা মার্চ সকাল ১০টায় “সুস্থায়ী উন্নয়নের জন্য শক্তি” শীর্ষক একটি ওয়েবিনারের আয়োজন করেছে। ২০২২ সালের বাজেটে শক্তি ও সম্পদ ক্ষেত্রে কেন্দ্রীয় সরকার যে উদ্যোগ নিয়েছে, তা আলোচনা করতে এবং সেই উদ্যোগগুলির সফল বাস্তবায়নের জন্য পরিকল্পনা ও পরামর্শদানের উদ্দেশ্যে এই ওয়েবিনারের আয়োজন করা হয়েছে। এই ওয়েবিনারে তিনটি পর্যায় রয়েছে। প্রধানমন্ত্রী শ্রী নরেন্দ্র মোদী ওয়েবিনারের সূচনা পর্বে ভাষণ দেবেন। অনুষ্ঠানে প্রথম পর্যায়ের পৌরোহিত্য করবেন কেন্দ্রীয় বিদ্যুৎ ও নতুন এবং পুনর্নবীকরণযোগ্য শক্তি মন্ত্রী শ্রী আর কে সিং। সৌরবিদ্যুৎ উৎপাদন, গ্রিন হাইড্রোজেন – এই দুটি বিষয়ের উপর বিশেষ গুরুত্ব দেওয়া হয়েছে।
ওয়েবিনারে – পুনর্নবীকরণযোগ্য শক্তি ক্ষেত্রের সম্প্রসারণে শক্তি সঞ্চয় স্থানের বিকাশসাধন, পরিবেশের জন্য জীবনধারা, কোল গ্যাসিফিকেশন, বিকল্প শক্তির উৎস হিসাবে জৈব জ্বালানী ক্ষেত্রে উৎসাহদান, কৃষি ও উদ্যানজাত বনজ ক্ষেত্র এবং পুনর্নবীকরণযোগ্য শক্তি উৎপাদনের মাত্রা বৃদ্ধির বিষয়ের উপর আলোচনা হবে।
CG/SS/SB
(Visitor Counter : 111
স্বাস্থ্যওপরিবারকল্যাণমন্ত্রক
নিপা ভাইরাসের সংক্রমণ নিয়ে পরযবেক্ষণ
নয়াদিল্লি, ২১ জুন, ২০১৯
কেরলে ২০১৮ সালে নিপা ভাইরাস সংক্রমণ মহামারির আকার ধারণ করলে ৫২টি পিটেরোপাস জাইগানটাস বাদুড় সংগ্রহ করা হয়। পরীক্ষাগারে “রিয়েলটাইম কিউআরটি- পিসিআর” পরীক্ষার পর এদের মধ্যে ১৯ শতাংশর দেহে নিপা ভাইরাসের জীবাণু পাওয়া যায়।
কেন্দ্র ইন্টিগ্রেটেড ডিজিজ সারভাইল্যান্স কর্মসূচীর মাধ্যমে জাতীয় স্বাস্থ্য প্রকল্পের আওতায় নিপা ভাইরাস সহ সব রকমের মহামারি আশঙ্কা রয়েছে এমন ব্যাধিকে প্রতিরোধ করার জন্য প্রযুক্তি এবং কারিগরি সহায়তা দিয়ে থাকে। বিদেশ মন্ত্রক থেকে প্রাপ্ত তথ্য অনুযায়ী বাংলাদেশ এবং মালয়েশিয়া থেকে যারা ভারতীয় ভিসা সংগ্রহ করেন, তাদের নিপা ভাইরাসের পরীক্ষার প্রয়োজন হয় না ।
কেরলে ২০১৯ সালের জুন মাসের প্রথম সপ্তাহে নিপা ভাইরাসের সংক্রমণের খবর প্রকাশিত হয়। কেন্দ্রীয় স্বাস্থ্য ও পরিবারকল্যাণ মন্ত্রী তখন পরিস্থিতি নিয়ে একটি পর্যালোচনা বৈঠক করেন এবং উপদ্রুত এলাকায় রাজ্য স্বাস্থ্য দপ্তরকে সহায়তার জন্য ন্যাশনাল সেন্টার ফর ডিজিজ কন্ট্রোল, এইম্স এবং ইন্ডিয়ান কাউন্সিল অফ মেডিকেল রিসার্চ থেকে কয়েকজন বিশেষজ্ঞকে পাঠান। এই দলটি নিপা ভাইরাসে আক্রান্তদের পরীক্ষা-নিরীক্ষা করা ছাড়াও পুণের ন্যাশনাল ইনস্টিটিউফ ভাইরোলজির মাধ্যমে ভাইরাসটির বিষয়ে গবেষণার কাজ শুরু করে। এর্নাকুলাম মেডিকেল কলেজ এবং ভোপালের নিসাড-এর বিশেষজ্ঞরা এই প্রক্রিয়ায় অন্তর্ভুক্ত হন। ন্যাশনাল ইনস্টিটিউফ অফ ভাইরোলজি পরীক্ষা-নিরীক্ষার পর জানায় ঐ অঞ্চলে নিপা ভাইরাসের মূল কারণ পিটেরোপাস অথবা ফ্রুট ব্যাট। এই প্রজাতির ৩৬ রকম বাদুর পরীক্ষা করে ৩৩ শতাংশের মধ্যে ‘অ্যান্টি নিপা ব্যাট আইজিজি অ্যান্টিবডি’ পাওয়া যায়। নিপা ভাইরাস সংক্রান্ত বিভিন্ন প্রশ্নের উত্তর দেওয়ার জন্য স্ট্র্যাটেজিক হেল্থ অপারেশন সেন্টার একটি হেল্পলাইন চালু করেছে।
লোকসভায় আজ এক লিখিত প্রশ্নের জবাবে স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
CG/CB/DM
(Visitor Counter : 331
বিদ্যুৎমন্ত্রক
কোভিড-১৯ মহামারী প্রতিরোধে লকডাউন চলাকালীন কেন্দ্রীয় বিদ্যুৎ মন্ত্রকের রাষ্ট্রায়ত্ত সংস্থাগুলি ত্রাণ সহায়তা শুরু করেছে
নয়াদিল্লি, ২১ এপ্রিল, ২০২০
শ্রীনগর থেকে কন্যাকুমারী, জমনগর থেকে শিলং – সর্বত্রই দিনমজুরদের কাছে ক্ষুধা কোভিড-১৯ এর মতোই দুশ্চিন্তার বিষয়। এই দিনমজুরদের অধিকাংশই ভারতের বিভিন্ন প্রান্তের। এদের দুশ্চিন্তার বিষয়টি বিবেচনায় রেখে কেন্দ্রীয় বিদ্যুৎ মন্ত্রকের অগ্রণী অর্থ সহায়তাদাতা নবরত্ন মর্যাদাপ্রাপ্ত আরইসি লিমিটেড লকডাউন চলাকালীন সময় রান্না করা খাবার, রেশন, খাদ্য সামগ্রীর প্যাকেট, মাস্ক এবং স্যানিটাইজার সহ দৈনিক ৭৬ হাজার শ্রমিক ও তাঁদের পরিবারগুলিকে সাময়িক আশ্রয় প্রদান করছে। ইতিমধ্যেই সংস্থার পক্ষ থেকে এই সমস্ত মহৎ কাজের জন্য ৭ কোটি টাকা দেওয়া হয়েছে এবং আরও অর্থ সহায়তার পরিকল্পনা রয়েছে।
কেন্দ্রীয় বিদ্যুৎ ও পুনর্নবীকরণযোগ্য শক্তি মন্ত্রী শ্রী আর কে সিং – এর আহ্বানে সাড়া দিয়ে নবরত্ন মর্যাদাপ্রাপ্ত এই রাষ্ট্রায়ত্ত সংস্থাটি পিএম কেয়ার্স তহবিলে করোনার বিরুদ্ধে লড়াইয়ে ভারতের প্রচেষ্টাকে আরও জোরদার করতে ১৫০ কোটি টাকা দান করেছে। এছাড়াও, রাষ্ট্রায়ত্ত এই সংস্থাটির সমস্ত কর্মী তাঁদের একদিনের বেতন পিএম কেয়ার্স তহবিলে স্বেচ্ছায় দান করেছেন।
রাষ্ট্রায়ত্ত এই সংস্থাটি সংশ্লিষ্ট রাজ্যের মালিকানাধীন বিদ্যুৎ বন্টন সংস্থাগুলির সঙ্গে সহযোগিতায় খবারের প্যাকেট, মাস্ক ও স্যানিটাইজার গরিবদের মধ্যে বন্টন করছে। দিল্লি পুলিশের সঙ্গে সহযোগিতায় এই সংস্থাটি ৫০০ প্যাকেট খাবার সরবরাহ করেছে। বিভিন্ন রাজ্যের বিদ্যুৎ বন্টন সংস্থা এবং জেলাশাসকদের কার্যালয়ে সংস্থার পক্ষ থেকে রান্না করা খাবার বিতরণের জন্য তহবিল পাঠানো হয়েছে। এই ধরনের উদ্যোগ অন্যান্য জেলাতেও গ্রহণ করার জন্য সংশ্লিষ্ট প্রশাসনগুলির সঙ্গে আলোচনা চলছে।
গুরুগ্রামে সংস্থাটির সদর কার্যালয় নির্মাণে যুক্ত বিভিন্ন রাজ্যের প্রায় ৩০০ শ্রমিক ও দিনমজুর সহ আশেপাশে এলাকার দুস্থ মানুষদের দ্বিপাক্ষিক ভিত্তিতে আটা, চাল, ডাল, ভোজ্যতেল, সাবান, স্যানিটাইজার প্রভৃতি দেওয়া হচ্ছে।
(CG/BD/SB